radeit stypru i īteceigu regionalū strukturu, kura var pīstuovēt Latgolys regionu i pījimt regiona leidzīņa sasprīdumus ap Latgolai svareigim vaicuojumim;

Dinaburg FC aba Dinaburg — Daugpiļs futbola klubs, UEFA kausa, Intertoto kausa, Baļtejis kausa, Latvejis kausa, Latvejis Viersligys sasaveicīņu dalinīks.

Latgali aba latgalīši – baltu etniskuo grupa, dzeivojūša pa lelumam Latvejis teritorejā i runojūša pa lelumam latgaļu volūdā. Raksteitūs olūtūs (kai Let'gola) pīmynāti jau XI godusymtā. Viesturiskai aizjēme plotuokys teritorejis i aiz šudinejūs Latgolys rūbežu (Drysys, Sebeža, Pītuolovys, Modyunis, Olyuksnys, Guļbinis, Cāsu, Valkys, Īlyukstis, Jākubmīsta apleicīnēs), kuramuos niule lelā mārā asimilāti. Pīsadaleja vokorlatvīšu aba baļtīšu volūdys atsarasšonā. Viesturē tradicionalai saukti par latgalim aba latvīšim (izškireibā nu kūrzemnīku i zemgalīšu, kurūs da XVII gs. par latvīšim nasauce).

Škaunys pogosts irā Dagdys nūvoda teritoriskais padalīņs Latgolā. Pošu tuolais Dagdys nūvoda pogosts iz reitim. Pogostā dora tautys noms, pamatškola, biblioteka, feļceru punkts i katuoļu bazņeica.

Sātparāds (anglīšu: housekeeping, household, everyday routine; krīvu: быт, домашний обиход; latvīšu: sadzīve, mājas rūpes) — kasdīnys daguojumi, kurus ļauds dora sūpluok aizpeļnejamuo dorba, kab apmīreitu sovys vajadzeibys deļ puortykys, drēbu, dzeivuotovys i cytaida kasdīneiguo personiskuo komforta.

Reigys mīsts irā Latvejis centralajā daļā, Reigys leiča dīnavydu molā, Vydslatvejis zamainis Reigys i Teireļu leidzonainēs. Reļjefs - smiļkšuojs, leidzonaine 1-10 metru augšuok jiuru leidzīņa. Viesturiskais centrys irā kairajā Daugovys molā, ap 10 km pyrma Daugovys ītakys Baļtejis jiurā. Mīsta rūbežūs nazcik azaru, poši leluokī - Keišazars Mežaparkā i Juglys azars mīsta pūstumreitūs.

Latgolys karūgs aba latgaļu karūgs, aba latgalīšu karūgs (baļtīšu: Latgales karogs, latgaliešu karogs, latgaļu karogs, anglīšu: Latgalian flag, flag of Latgola, flag of Latgalians, krīvu: латгальский флаг, флаг Латгалии, флаг латгальцев) — nu 16 godusymta zynomuo Latgolys gerba (bolts grifs iz sorkona fona) myuslaiceigs izpiļdejums iz Latvejis vaļstiskuo karūga samārā izlykalātu latgalīšim soveiguos tymsai zyluos i boltuos kruosys streipu fona.

SK «Blāzma» irā Latvejis futbola klubs nu Rēznis. Da 2007 gods jei beja pazeistama ar pasauku BSK «Dižvanagi». Komanda Viersligā debiteja 2006 godā, partū ka aizagreigā sezonā «Dižvanagi» īveice 1 ligā. Nu suoku «Dižvanagi» beja bārnu futbola komanda, tok, jaunīšim izaugūt, kliva par saaugušū komandu. Sovā pyrmajā sezonā Viersligā «Dižvanagi» naīveice nivīnā kaitā, palyka 8 vītā i atsagrīze 1 ligā. 2008 godā, pasaplatūt Viersligas komandu skaitam, «Blāzma» atsagrīze Viersligā.

Rakstejs dzeivuļus, stuoškus, pjesys, baladis, fabulys. Radē golvonī motivi - tāvaine i mīleiba. Poezejis lasejums Lynu zīdi (1943, ūtrais laidīņs 1993), stuošku lasejums Austrys zemē (""Ausmas zemē"", 1944). Daudzi poezejis drukavuots rakstīņu lasejumā Olūts, latgaļu periodikā.